सावथुन , 6 नभेम्बर : फावखंग्रि पुनम पान्डेआ बे समाव ग'वायाव समखौ हगारहरदों । बेनि गेजेराव फावखुंग्रिआ गावनि मोनसे भिडिअ सुटिंखौ लानानै खौरां लारियाव थाबाय थादों । ग'वानि केनाकना पुलिस स्टेसनआव सासे सिनाय मोनै सुबुंनि हेंथायै एफआइआर थिसन्दों । बे सुबुंआ बलिउड फावखंग्रि पुनम पान्डेनि सोद्रोमथिगैयै भिडिअ सुट खालामदोंमोन , जायनि उनाव पुलिस स्टेसनआव बिनि हेंथायै केस थिसन्नाय जादों । पुनम पान्डेआ चापली डेमआव मोनसे सोद्रोमथि गैयै भिडिय सुट खालामदोंमोन । जायनि उनाव आइजो उइंआ पुनमनि हेंथायैबो एक्सन लादों । सिनायमोनै सुबुंनि हेंथायै केस थिसन्नायनि उनाव ग'वा फरवर्ड पार्टिनि आइजो उइंआ पुनम पान्डेनि हेंथायैबो केस थिसन्दों । मख'नो गोनांदि , माखासे सान सिगां पुनम पान्डेआ ग'वायावनो सेम बम्बेजों जुलिबो जादोंमोन आरो माखासे साननि उनाव बियो सेमनि हेंथायै बुलायलायनायनि दायबो जाबसिन्दों । पुनमनि केस थिसन्नायनि उनाव पुलिसआ सेम बम्बेखौ जिम्मायाव लादोंमोन । मख'जाथावदि पुनमआ गावनि जुलिनि सावगारिफोरखौ ससियेल मिडियाआव सेयार खालामदोंमोन । 
पुनम पान्डेनि हेंथायै गवायाव केस थिसन्दों